5ί9Π3ΐυΓβ ΝοΙ 
\/θγϊΉθ<^^ \ 



0ϊ9·υπν βθπβεί 6 γ I 
νΑΚνΑΡΑ ΖΑΟΗ^ΑΚΙ 
□3(β: 2017.01.3^)9:19:14 
ΕΕΤ ξ 

Κθ35θπ: δίβΠθα ΡϋΡ 
(θΓϊΐβθ()(ΐ8<1) | 

ΙοοΒϋοη: Α0τβ|5, ΕΙΙίγιϊΚο 
Τ γρο0Γ3ίίο 


979 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 126 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση απόφασης καθορισμού αριθμού 
φοιτητών και μεταπτυχιακών φοιτητών Ανωτάτων 
Εκπαιδευτικών Ιδρυμάτων δυναμένων να ασκού¬ 
νται πρακτικά στη Βουλή των Ελλήνων. 

2 

Καθορισμός ανώτατου ορίου επιτρεπόμενων κατ' 
έτος ημερών μετακίνησης εκτός έδρας των με 
οποιαδήποτε σχέση εργασίας υπαλλήλων που υπη¬ 
ρετούν στην Αποκεντρωμένη Διοίκηση Αττικής. 

3 

Κατανομή σαρανταοκτώ (48) Δοκίμων Λιμενο¬ 
φυλάκων στο Αρχηγείο του Λιμενικού Σώματος - 
Ελληνική Ακτοφυλακή για τα έτη 2016-2017. 

4 

Καθιέρωση υπερωριακής εργασίας των Προϊστα¬ 
μένων Διευθύνσεων, Τμημάτων, Γραφείων και λοι¬ 
πών Υπηρεσιακών Μονάδων της Επιτροπής Κεφα¬ 
λαιαγοράς Ν.Π.Δ.Δ. κατά το πρώτο εξάμηνο του 
έτους 2017. 

5 

Έγκριση υπερωριακής απασχόλησης του προ¬ 
σωπικού της Επιτροπής Κεφαλαιαγοράς Ν.Π.Δ.Δ. 
κατά το Α' εξάμηνο του έτους 2017. 


ΑΠΟΦΑΣΕΙΣ 


Αριθ. Πρωτ. 19890 
Διεκπ. 13677 


( 1 ) 


Τροποποίηση απόφασης καθορισμού αριθμού 
φοιτητών και μεταπτυχιακών φοιτητών Ανωτάτων 
Εκπαιδευτικών Ιδρυμάτων δυναμένων να ασκού¬ 
νται πρακτικά στη Βουλή των Ελλήνων. 


Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

1 .Τις διατάξεις των άρθρων 65 παρ. 6 και 103 παρ. 6 του 
Συντάγματος, σε συνδυασμό με τις διατάξεις του άρθρου 
11 παρ. 4 του Κανονισμού της Βουλής (μέρος Κοινοβου¬ 
λευτικό, ΦΕΚ106/Α/1987), όπως ισχύει. 

2. Τις διατάξεις των άρθρων 1,20 παρ. 3 εδάφιο β', 97, 
125, 129 και 164ΣΤ του Κανονισμού της Βουλής (Μέρος 
Β', ΦΕΚ51/Α/1997), όπως ισχύει. 


3. Την υπ' αριθ. 2178/988/13-2-2003 (ΦΕΚ 165/Β/ 
14.2.2003) απόφαση του Π ροέδρου της Βουλής «Καθορι¬ 
σμός αριθμού φοιτητών Ανωτάτων Εκπαιδευτικών Ιδρυ¬ 
μάτων δυναμένων να ασκούνται πρακτικά στη Βουλή των 
Ελλήνων και άλλες λεπτομέρειες», όπως έχει τροποποιηθεί 
και ισχύει. 

4. Το γεγονός ότι στον προϋπολογισμό δαπανών της 
Βουλής οικονομικού έτους 2017 και στους κωδικούς 0355 
και 0385 έχουν εγγράφει σχετικές πιστώσεις, αποφασί¬ 
ζουμε: 

Τροποποιούμε την παράγραφο Α' της υπ' αριθ. 2178/ 
988/13.2.2003 απόφασης του Π ροέδρου της Βουλής (ΦΕΚ 
165/Β/14.2.2003) όπως έχει τροποποιηθεί και ισχύει, κατά 
το μέρος που αφορά τον αριθμό των φοιτητών και μετα¬ 
πτυχιακών φοιτητών Ανωτάτων Εκπαιδευτικών Ιδρυμά¬ 
των (Α.Ε.Ι.) των δυναμένων να ασκούνται πρακτικά στη 
Βουλή των Ελλήνων και ορίζουμε αυτόν σε εξήντα (60) 
ανά εξάμηνο. 

Κατά τα λοιπά η υπ'αριθ. 2178/988/13.2.2003 (ΦΕΚ 165/ 
Β/14.2.2003) απόφαση του Προέδρου της Βουλής όπως 
έχει τροποποιηθεί, εξακολουθεί να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2016 

Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 


Αριθ.ΤΤ 217 _ (2) 

Καθορισμός ανώτατου ορίου επιτρεπόμενων 
κατ' έτος ημερών μετακίνησης εκτός έδρας 
των με οποιαδήποτε σχέση εργασίας υπαλλή¬ 
λων που υπηρετούν στην Αποκεντρωμένη Δι¬ 
οίκηση Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις: 

α)Του άρθρου 280 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ 87 Α'), 

β) του άρθρου 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα» (ΦΕΚ98 Α'), 

γ) του άρθρου 3 της υποπαραγράφου Δ9 του άρθρου 
2 του ν. 4336/2015 «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για την 
υλοποίηση της Συμφωνίας Χρηματοδότησης» (ΦΕΚ 94 Α'), 
δ) του άρθρου 25 παρ. 19 του ν. 2539/1997 «Συγκρότηση 
της ΠρωτοβάθμιαςΤοπικής Αυτοδιοίκησης» (ΦΕΚ 244 Α'), 
ε) του άρθρου 56 του ν. 4257/2014 «Επείγουσες ρυθμί¬ 
σεις αρμοδιότητας Υπ. Εσωτερικών» (ΦΕΚ 93 Α'), 
στ) του άρθρου 24 του ν. 4368/2016 «Μέτρα για την επι¬ 
τάχυνση του κυβερνητικού έργου και άλλες διατάξεις» 
(ΦΕΚ 21 Α'), 

2. Τα υπ' αριθ. 48267/3568/29.6.2016 και 76364/29061 / 
2.11.2016 έγγραφα της Αποκεντρωμένης Διοίκησης Αττι¬ 
κής, περί καθορισμού ανωτάτου ορίου επιτρεπόμενων κατ' 
έτος ημερών μετακίνησης εκτός έδρας των υπαλλήλων της 
Αποκεντρωμένης Διοίκησης Αττικής. 

3. Το υπ' αριθ. 93044/6600/11.11.2016 έγγραφο της Απο¬ 
κεντρωμένης Διοίκησης Αττικής, σχετικά με τη βεβαίωση 
για την ύπαρξη εγγεγραμμένης πίστωσης στον προϋπο¬ 
λογισμό οικονομικού έτους 2016 της Αποκεντρωμένης 
Διοίκησης Αττικής. 

4. Την υπ' αριθ. Υ29/8.10.2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (ΦΕΚ 2168 Β'). 

5. Την ανάγκη μετακίνησης εκτός έδρας, του Συντονι¬ 
στή και μέχρι το διορισμό του, του ασκούντος καθήκοντα 
Γενικού Γραμματέα καθώς και των με οποιοδήποτε σχέση 
εργασίας υπαλλήλων, που υπηρετούν στην Αποκεντρω¬ 
μένη Διοίκηση Αττικής, για εκτέλεση υπηρεσίας, ειδικής 
αποστολής, για συμμετοχή σε ημερίδες, συνέδρια και πά- 
σης φύσεως εκπαιδευτικό πρόγραμμα. Ειδικότερα: Ο Συ¬ 
ντονιστής και μέχρι το διορισμό του, ο ασκών καθήκοντα 
Γενικού Γραμματέα Αποκεντρωμένης Διοίκησης Αττικής, 
οι Γενικοί Διευθυντές και οι Διευθυντές όλων των υπηρεσι¬ 
ών της Αποκεντρωμένης Διοίκησης, λόγω της θέσης τους 
μετακινούνται συχνά στα πλαίσια άσκησης των αρμοδιο¬ 
τήτων τους. Οι υπάλληλοι του γραφείου του Συντονιστή 
και μέχρι το διορισμό του, του ασκούντος καθήκοντα Γενι¬ 
κού Γραμματέα Αποκεντρωμένης Διοίκησης Αττικής, λόγω 
των αυξημένων αρμοδιοτήτων τους. Οι υπάλληλοι που 
απασχολούνται στις Δασικές Υπηρεσίες της Αποκεντρω¬ 
μένης Διοίκησης Αττικής δύνανται να μετακινούνται εκτός 
έδρας σε δασικές και δύσβατες περιοχές στα πλαίσια της 
προστασίας των δασικών εκτάσεων και της πανίδας τους 
από πυρκαγιές, καταπατήσεις, εκχερσώσεις, παράνομη 
Θήρα, αντιμετώπισης του φαινομένου των λαθροϋλοτομι¬ 
ών και της διακίνησης παράνομα υλοτομημένης ξυλείας. 
Επίσης αυξημένες υπηρεσιακές ανάγκες έχουν και όλοι οι 
υπάλληλοι των τεχνικών Διευθύνσεων της Αποκεντρω¬ 
μένης Διοίκησης Αττικής, ως συνέπεια των αυξημένων 
αρμοδιοτήτων τους, που περιλαμβάνουν μεταξύ άλλων 
ελέγχους σε τεχνικά έργα αρμοδιότητας τους, καθώς και 
οι υπάλληλοι των κλάδων ΠΕ Μηχανικών και ΠΕ Ιατρών 
Δημόσιας Υγείας, ως συνέπεια της συμμετοχής τους σε 
Επιτροπές Ελέγχου Καταλληλότητας Αγωνιστικών Χώρων 


και Αθλητικών Εγκαταστάσεων του άρθρου 56 Α του 
ν. 2725/1999 (ΦΕΚ 1793/Β/6.12.2004) όπως ισχύει. 

6. Το γεγονός ότι από τις διατάξεις της παρούσας 
απόφασης προκαλείται δαπάνη ύψους διακοσίων χιλιά¬ 
δων διακοσίων δεκατριών ευρώ και τεσσάρων λεπτών 
(200.213,04), η οποία θα βαρύνει τους τρεις ειδικούς φο¬ 
ρείς 071,072 και 073 του φορέα 991/06 και θα καλυφθεί 
από τις εγγεγραμμένες για το σκοπό αυτό πιστώσεις στον 
ετήσιο προϋπολογισμό της Αποκεντρωμένης Διοίκησης 
Αττικής. Για τα επόμενα τέσσερα οικονομικά έτη το ύψος 
της προκαλούμενης δαπάνης θα διαμορφωθεί κατ' εκτί¬ 
μηση: το έτος 2017 ποσό των 197.000 €, το έτος 2018 
ποσό των 197.000 €, το έτος 2019 ποσό των 197.000 €, 
το έτος 2020 ποσό των 197.000 €. Αντίστοιχες πιστώσεις 
θα προβλεφθούν στους ειδικούς φορείς των προϋπολο¬ 
γισμών της Αποκεντρωμένης Διοίκησης των επόμενων 
ετών, αποφασίζουμε: 

1. Καθορίζουμε το ανώτατο όριο των επιτρεπόμενων 
κατ'έτος ημερών εκτός έδρας του Συντονιστή και μέχρι 
το διορισμό του, του ασκούντος καθήκοντα Γενικού Γραμ¬ 
ματέα, καθώς και των με οποιαδήποτε σχέση εργασίας 
υπαλλήλων, που υπηρετούν στην Αποκεντρωμένη Διοίκη¬ 
ση Αττικής, για εκτέλεση υπηρεσίας, ειδικής αποστολής, 
και συμμετοχή σε ημερίδες, συνέδρια, και πάσης φύσεως 
εκπαιδευτικό πρόγραμμα ως εξής: 

α) Ο Συντονιστής και μέχρι το διορισμό του ο ασκών κα¬ 
θήκοντα Γενικού Γραμματέα Αποκεντρωμένης Διοίκησης 
Αττικής, μέχρι εξήντα (60) ημέρες. 

β) Οι Γενικοί Διευθυντές και οι Διευθυντές όλων των υπη¬ 
ρεσιών της Αποκεντρωμένης Διοίκησης Αττικής, μέχρι 
εξήντα (60) ημέρες. 

γ) Οι υπάλληλοι του γραφείου του Συντονιστή και μέχρι 
το διορισμό του, του ασκούντος καθήκοντα Γενικού Γραμ¬ 
ματέα Αποκεντρωμένης Διοίκησης Αττικής, μέχρι τριάντα 
(30) ημέρες. 


δ) Οι κάτωθι κλάδοι ως εξής: 


ΚΛΑΔΟΣ 

ΚΑΤΗΓΟΡΙΑ 

ΗΜΕΡΕΣ 

ΔΙΟΙΚΗΤΙΚΟΥ ΟΙΚΟΝΟΜΙΚΟΥ 

ΠΕ 

Έως 

40 

ΜΗΧΑΝΙΚΩΝ 

ΠΕ 

« 

60 

ΓΕΩΤΕΧΝΙΚΩΝ (ΔΑΣΟΛΟΓΙΚΟΥ) 

ΠΕ 

« 

60 

ΓΕΩΤΕΧΝΙΚΩΝ (ΓΕΩΠΟΝΙΚΟΥ) 

ΠΕ 

« 

60 

ΓΕΩΤΕΧΝΙΚΩΝ (ΚΤΗΝΙΑΤΡΙΚΟΥ) 

ΠΕ 

« 

60 

ΙΑΤΡΩΝ ΔΗΜΟΣΙΑΣ ΥΓΕΙΑΣ 

ΠΕ 

« 

30 

ΔΙΟΙΚΗΤΙΚΟΥ ΛΟΓΙΣΤΙΚΟΥ 

ΤΕ 

« 

40 

ΜΗΧΑΝΙΚΩΝ-ΤΕΧΝΟΛΟΓΙΚΩΝ 

ΕΦΑΡΜΟΓΩΝ 

ΤΕ 

« 

60 

ΤΕΧΝΟΛΟΓΩΝ ΓΕΩΠΟΝΙΑΣ 
ΔΑΣΟΠΟΝΙΑΣ 

ΤΕ 

« 

60 

ΔΙΟΙΚΗΤΙΚΩΝ ΓΡΑΜΜΑΤΕΩΝ 

ΔΕ 

« 

40 

ΓΕΩΤΕΧΝΙΚΩΝ 

(ΔΑΣΟΦΥΛΑΚΩΝ) 

ΔΕ 

« 

60 

ΤΕΧΝΙΚΩΝ 

ΔΕ 

« 

60 

ΟΔΗΓΩΝ 

ΔΕ 

« 

60 


2. Οι ημέρες εκτός έδρας που έχουν πραγματοποιηθεί 
με βάση τις προηγούμενες διατάξεις και την υπ' αριθ. 
2/74192/0022/30.8.1999 απόφαση συμψηφίζονται με τις 
ημέρες εκτός έδρας, που καθορίζονται με την παρούσα 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2017 

Οι Υπουργοί 

Αναπληρωτής Υπουργός 
Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθ. ΔΙΠΑΑΔ/Φ.Κ./136 /32220 (3) 

Κατανομή σαρανταοκτώ (48) Δοκίμων Λιμενο¬ 
φυλάκων στο Αρχηγείο του Λιμενικού Σώματος - 
Ελληνική Ακτοφυλακή για τα έτη 2016-2017. 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του άρ¬ 
θρου 11 του ν. 3833/2010 «Προστασία της εθνικής οικο¬ 
νομίας - Επείγοντα μέτρα για την αντιμετώπιση της δημο¬ 
σιονομικής κρίσης» (ΦΕΚ40/Α/15-3-2010), όπως ισχύουν, 
και τις διατάξεις της παρ. 21 του άρθρου ενάτου του 
ν. 4057/2012(ΦΕΚ 54/Α/2012). 

2. Το π.δ. 123/2016 (ΦΕΚ 208/Α/4-11 -2016) «Ανασύστα¬ 
ση και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Μετα- 
ναστευτικής Πολιτικής και Υπουργείου Ψηφιακής Πολι¬ 
τικής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρότη¬ 
σης, Οικονομίας, Ανάπτυξης και Τουρισμού και Υποδο¬ 
μών, Μεταφορών και Δικτύων» και το π.δ. 125/ 2016 (ΦΕΚ 
210/Α/5-11-2016) «Διορισμός Υπουργών, Αναπληρωτών 
Υπουργών και Υφυπουργών». 

3. Την υπ' αριθ. ΔΙΠΠ/Φ.ΕΠ.1/71/οικ. 4573/01-3-2011 
(ΦΕΚ 323/Β/1-3-2011) κοινή απόφαση των Υπουργών Εσω¬ 
τερικών, Αποκέντρωσης και Ηλεκτρονικής Διακυβέρνησης 
και Οικονομικών, για τον καθορισμό των προτεραιοτήτων 
και των κριτηρίων κατανομής προσωπικού. 

4. Την υπ' αριθ. ΔΙΠΠ/Φ.ΕΓΚΡ.129/32226/σχετ.32737/ 
09-11 -2015 απόφαση της Επιτροπής της ΠΥΣ 33/ 2006, 
όπως τροποποιήθηκε με την υπ' αριθ. ΔΙΠΑΑΔ/Φ.ΕΓΚΡ./ 
138/ΕΜΠ401 /01 -09-2016 και με την ΔΙΠΑΑΔ/Φ.ΕΓΚΡ./ 
200/26270/ΣΧΕΤ.ΕΜΠ.619/6-12-2016 όμοιες. 

5. Το υπ'αριθ. 2421.6-3/107248/2016/19-12-2016 έγγρα¬ 
φο του Υπουργείου Ναυτιλίας και Νησιωτικής Πολιτικής. 

6. Την ανάγκη ορθολογικής κατανομής και αξιοποίησης 
του τακτικού προσωπικού και των λειτουργών που διορί¬ 
ζονται ή προσλαμβάνονται στους φορείς της παρ. 1 του 
άρθρου 1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή σαρανταοκτώ (48) Δοκίμων Λιμενοφυ¬ 
λάκων στο Αρχηγείο του Λιμενικού Σώματος - Ελληνική 
Ακτοφυλακή για τα έτη 2016-2017. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθ. απόφ. 1/1446/21 .12.2016 (4) 

Καθιέρωση υπερωριακής εργασίας των Προϊστα¬ 
μένων Διευθύνσεων,Τμημάτων, Γραφείων και λοι¬ 
πών Υπηρεσιακών Μονάδων της Επιτροπής Κεφα¬ 
λαιαγοράς Ν.Π.Δ.Δ. κατά το πρώτο εξάμηνο του 
έτους 2017. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Λαμβάνοντας υπόψη: 

1. Το άρθρο 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθμί¬ 
σεων» (ΦΕΚ Α'/176/16.12.2015). 

2. Τις διατάξεις του π.δ. 65/2009 «Οργανισμός της Επι¬ 
τροπής Κεφαλαιαγοράς Ν.Π.Δ.Δ.» (ΦΕΚ Α788/9.6.2009) 
όπως ισχύει. 

3. Τις διατάξειςτου ν. 3861/2010 «Ενίσχυση της Διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (ΦΕΚ Α'/112/13.7.2010) όπως ισχύει. 

4. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το 
πρώτο άρθρο του π.δ. 63/2005 (ΦΕΚ Α798/22.4.2005). 

5. Το στοιχείο (χίν) της περίπτωσης (α) της παραγρά¬ 
φου 1 της κανονιστικής απόφασης 7/513/18.6.2009 της 
Επιτροπής Κεφαλαιαγοράς «Μεταβίβαση αρμοδιοτήτων 
στην Εκτελεστική Επιτροπή, στους Α' και Β' Αντιπροέ¬ 
δρους, στο Γενικό Διευθυντή και στους Προϊσταμένους 
Διευθύνσεων, Τμημάτων, Γραφείων και λοιπών Υπηρεσι¬ 
ακών Μονάδων της Επιτροπής Κεφαλαιαγοράς» (ΦΕΚ Β7 
1279/29.6.2009), όπωςτροποποιήθηκε με τη νεότερη από¬ 
φαση 14/597/23.9.2011 (ΦΕΚ Β72179/29.9.2011). 

6. Τις υπηρεσιακές ανάγκες. 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους οκτώ χιλιάδων ευρώ (€ 
8.000,00) σε βάρος της πίστωσης προϋπολογισμού εξόδων 
της Επιτροπής Κεφαλαιαγοράς έτους 2017 και του Κωδικού 
Αριθμού Εξόδου 0261, αποφασίζει ομόφωνα: 

Να εγκρίνει την καθιέρωση απογευματινής υπερωρι- 
ακής εργασίας τριάντα (30) Προϊσταμένων Οργανικών 
Μονάδων της Επιτροπής Κεφαλαιαγοράς κατ' ανώτατο, 
για το πρώτο εξάμηνο του έτους 2017. Οι ώρες υπερωρι- 
ακής απασχόλησης ορίζονται έως εκατόν είκοσι (120) για 
κάθε υπάλληλο. 

Η έγκριση της υπερωριακής εργασίας των Προϊσταμέ¬ 
νων Οργανικών Μονάδων της Επιτροπής Κεφαλαιαγοράς 

κρίνεται αναγκαία και επιβάλλεται για τους ενδεικτικά ανα- 
φερόμενους παρακάτω λόγους: 

-Τη συντήρηση, αναβάθμιση και έλεγχο λειτουργίας 
των πληροφοριακών συστημάτων της Επιτροπής Κεφα¬ 
λαιαγοράς. 

- Τη διεκπεραίωση διοικητικών εργασιών που προκύ¬ 
πτουν από τη λειτουργία των συλλογικών οργάνων της 
Επιτροπής Κεφαλαιαγοράς ή από την άσκηση του ανακρι- 
τικού της έργου ή από την εφαρμογή διατάξεων σχετικά 
με θέματα προσωπικού. 

-Την αναβάθμιση και λειτουργία του λογιστικού συστή¬ 
ματος της Επιτροπής Κεφαλαιαγοράς. 

-Τον έλεγχο ενημερωτικών δελτίων για δημόσια προ¬ 
σφορά και οικονομικών καταστάσεων (τριμήνου, εξαμή¬ 
νου, εννεαμήνου και ετησίων) των εισηγμένων στο Χρη¬ 
ματιστήριο Αθηνών εταιρειών. 

- Το χειρισμό θεμάτων αναστολής ή άρσης αναστολής 
διαπραγμάτευσης εισηγμένων στο Χρηματιστήριο Αθη¬ 
νών εταιρειών. 

-Την ενασχόληση των στελεχών της Επιτροπής Κεφαλαι¬ 
αγοράς με ευρωπαϊκά θέματα της κεφαλαιαγοράς. 

Οι συνολικές ώρες υπερωριακής εργασίας οι οποίες 
εγκρίνονται με την παρούσα απόφαση ανέρχονται σε χί¬ 
λιες διακόσιες πενήντα (1.250) περίπου και η συνολική 
δαπάνη ανέρχεται κατ' εκτίμηση σε οκτώ χιλιάδες ευρώ 
(€ 8.000,00) κατ'ανώτατο. 

Η ανωτέρω δαπάνη της υπερωριακής εργασίας των 
Προϊσταμένων Οργανικών Μονάδων θα βαρύνει τον Κω¬ 
δικό Αριθμό Εξόδου 0261 «Αποζημίωση για υπερωριακή 
εργασία» του προϋπολογισμού του οικονομικού έτους 
2017 της Επιτροπής Κεφαλαιαγοράς, για τον οποίο έχει 
προβλεφθεί η σχετική πίστωση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΧΑΡΑΛΑΜΠΟΣ ΓΚΟΤΣΗΣ 


Αριθ. απόφ. 350/21.12. 2016 (5) 

Έγκριση υπερωριακής απασχόλησης του προσω¬ 
πικού της Επιτροπής Κεφαλαιαγοράς Ν.Π.Δ.Δ. κατά 
το Α' εξάμηνο του έτους 2017. 

Ο Α' ΑΝΤΙ ΠΡΟΕΔΡΟΣ ΤΗΣ ΕΠΙΤΡΟΠΗΣ 
ΚΕΦΑΛΑΙΑΓΟΡΑΣ 

Λαμβάνοντας υπόψη: 

Ι.Το άρθρο 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθμί¬ 
σεων», ΦΕΚ Α/176/16.12.2015. 

2. Το π.δ. 65/2009 «Οργανισμόςτης Επιτροπής Κεφαλαι¬ 
αγοράς Ν.Π.Δ.Δ.», ΦΕΚ Α/88/9.6.2009. 

3. Το στοιχείο (χϋί) της περίπτωσης (γ) της παραγράφου 1 
της κανονιστικής απόφασης 7/513/18.6.2009 της Επιτροπής 


Κεφαλαιαγοράς «Μεταβίβαση αρμοδιοτήτων στην Εκτελε¬ 
στική Επιτροπή, στους Α' και Β' Αντιπροέδρους, στο Γενικό 
Διευθυντή και στους Προϊσταμένους Διευθύνσεων, Τμημά¬ 
των, Γραφείων και λοιπών Υπηρεσιακών Μονάδων της Επι¬ 
τροπής Κεφαλαιαγοράς», ΦΕΚ Β/1279/29.6.2009, όπως ισχύει. 

4. Την τελευταία παράγραφο της περίπτωσης (γ) της πα¬ 
ραγράφου 1 της κανονιστικής απόφασης 7/513/18.6.2009 
της Επιτροπής Κεφαλαιαγοράς «Μεταβίβαση αρμοδιοτή¬ 
των στην Εκτελεστική Επιτροπή, στους Α' και Β' Αντιπρο¬ 
έδρους, στο Γενικό Διευθυντή και στους Προϊσταμένους 
Διευθύνσεων, Τμημάτων, Γραφείων και λοιπών Υπηρεσι¬ 
ακών Μονάδων της Επιτροπής Κεφαλαιαγοράς», ΦΕΚ Β/ 
1279/29.6.2009, όπως ισχύει. 

5. Τις ανάγκες της υπηρεσίας, όπως αυτές εκτιμήθηκαν 
κατόπιν διαβούλευσης με τη Διοίκηση της Επιτροπής Κε¬ 
φαλαιαγοράς. 

6. Την ανάγκη απασχόλησης των υπαλλήλων της Επι¬ 
τροπής Κεφαλαιαγοράς εκτός καθορισμένου ωραρίου 
εργασίας, αποφασίζει: 

Εγκρίνει την υπερωριακή απασχόληση τριάντα (30) 
υπαλλήλων της Επιτροπής Κεφαλαιαγοράς κατ'ανώτατο, 
για το Α' εξάμηνο του έτους 2017. Οι ώρες υπερωριακής 
απασχόλησης ορίζονται έως εκατόν είκοσι (120) για κάθε 
υπάλληλο. 

Η έγκριση της υπερωριακής απασχόλησης των υπαλ¬ 
λήλων της Επιτροπής Κεφαλαιαγοράς κρίνεται αναγκαία 
και επιβάλλεται για τους ενδεικτικά αναφερόμενους πα¬ 
ρακάτω λόγους: 

Τη συντήρηση, αναβάθμιση και έλεγχο λειτουργίας των 
πληροφοριακών συστημάτων της Επιτροπής Κεφαλαιαγοράς. 

Τη διεκπεραίωση διοικητικών εργασιών που προκύ¬ 
πτουν από τη λειτουργία των συλλογικών οργάνων της 
Επιτροπής Κεφαλαιαγοράς ή από την άσκηση του ανακρι- 
τικού της έργου ή από την εφαρμογή διατάξεων σχετικά 
με θέματα προσωπικού. 

Τον έλεγχο ενημερωτικών δελτίων για δημόσια προσφο¬ 
ρά, οικονομικών καταστάσεων (3μήνου, δμήνου, 9μήνου 
και ετησίων) των εισηγμένων στο Χρηματιστήριο Αθηνών 
εταιρειών. 

Το χειρισμό θεμάτων αναστολών ή άρσης αναστολής 
διαπραγμάτευσης και διαγραφής εταιρειών. 

Την αναβάθμιση και λειτουργία του λογιστικού συστή¬ 
ματος της Επιτροπής Κεφαλαιαγοράς. 

Τ ην ενασχόληση των στελεχών της Επιτροπής Κεφαλαι¬ 
αγοράς με ευρωπαϊκά θέματα της κεφαλαιαγοράς. 

Οι συνολικές ώρες υπερωριακής απασχόλησης, οι οποί¬ 
ες εγκρίνονται με την παρούσα απόφαση, ανέρχονται σε 
1.250 περίπου και η συνολική δαπάνη ανέρχεται κατ'εκτί- 
μηση σε € 8.000,00 κατ'ανώτατο. 

Η ανωτέρω δαπάνη της υπερωριακής απασχόλησης των 
υπαλλήλων θα καλυφθεί από τον ΚΑΕ 0261 «Αποζημίωση 
για υπερωριακή εργασία» όπου έχει προβλεφθεί η σχετική 
πίστωση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Α' Αντιπρόεδρος 
ΝΙΚΟΛΑΟΣ ΤΡΟΥΛΛΙΝΟΣ 

